ET Euroopa Liidu Teataja C 236/25

Nõukogu määruse (EÜ) nr 510/2006 (geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

2009/C 236/11

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

MUUTMISTAOTLUS

NÕUKOGU MÄÄRUS (EÜ) nr 510/2006

Muutmistaotlus vastavalt artiklile 9

„MONTES DE TOLEDO”

EÜ nr: ES-PDO-0105-0083-19.09.2007

KGT ( ) KPN ( X )

1. Spetsifikaadi osa, mida muutmine hõlmab:

—  Toote nimetus — Kirjeldus — Geograafiline piirkond —  Päritolutõend —  Tootmismeetod —  Seos piirkonnaga —  Märgistamine —  Riiklikud nõuded —  Muud

2. Muudatus(t)e liik:

— Koonddokumendi või kokkuvõtte muutmine —  Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed):

3.1. Toote kirjeldus:

Muuta peroksiidarv 12-lt 15-le mEq O2/kg.

Peroksiidarvu muutmine on põhjendatud asjaoluga, et ülemmäära kehtestamisel ei võetud arvesse mõju, mida iga turustusaasta ilmastikutingimused sellele näitajale avaldavad. Kuigi sordi „Cornicabra” peroksiidarv on enamasti alla 12 Meq O2/kg, suureneb see väärtus loomulikul viisil, kui oliivid on veel puu otsas talunud madalaid temperatuure.

Asendada märge „minimaalne organoleptiline hinne: 6,5”, kuna juba on märgitud „organoleptiline hindamine: ekstra-neitsioliiviõli”.

Minimaalse organoleptilise hindamise puhul on tegemist üksnes komisjoni 6. mai 2002. aasta määruses (EÜ) nr 796/2002 (II lisa) sätestatud varasema nõude kohandamisega.

3.2. Geograafiline piirkond:

Lisada praegusele piirkonnale 25 naabruses asuvat omavalitsusüksust.

Taotlus lisada need 25 omavalitsusüksust, mis piirnevad praeguse geograafilise piirkonnaga, põhineb asjaolul, et kõnealused omavalitsusüksused moodustavad ülejäänutega ühtse terviku kasutatavate sortide, viljelus- ja õli tootmistehnikate poolest. Ühtlasi on need sarnased ilmastiku-, geoloogiliste ja mullastikutingimuste poolest, mistõttu selles piirkonnas toodetaval õlil on samad omadused nagu kaitstud päritolunimetusega „Montes de Toledo” hõlmatud õlil.

Nimetatud 25 Toledo provintsi omavalitsusüksust on järgmised: Alameda de la Sagra, Añover de Tajo, Borox, Cabañas de la Sagra, Carmena, Carranque, Cedillo del Condado, Cobeja, Esquivias, Illescas, Lominchar, Magán, Numancia de la Sagra, Palomeque, Pantoja, Recas, Seseña, Ugena, Villaluenga de la Sagra, Villaseca de la Sagra, El Viso de San Juan, Yeles, Yuncler, Yunclillos ja Yuncos.

KOONDDOKUMENT

NÕUKOGU MÄÄRUS (EÜ) nr 510/2006

„MONTES DE TOLEDO”

EÜ nr: ES-PDO-0105-0083-19.09.2007

KGT ( ) KPN ( X )

1. Nimetus:

„Montes de Toledo”

2. Liikmesriik või kolmas riik:

Hispaania

3. Põllumajandustoote või toidu kirjeldus:

3.1. Toote liik:

Klass 1.5. Õlid ja rasvad

3.2. Toote kirjeldus, mida punktis 1 esitatud nimetus tähistab:

Ekstra-neitsioliiviõli, mis on saadud „Cornicabra” sordi oliivipuu viljadest mehhaaniliste või muude füüsiliste vahendite abil, mis ei halvenda õli omadusi ja mille puhul säilivad oliivi maitse, aroom ja omadused.

Füüsilised, keemilised ja organoleptilised omadused

— Kaitstud päritolunimetusega „Montes de Toledo” oliiviõli iseloomustab kõrge oleiinhappe ja madal linoolhappe sisaldus. Toode sisaldab ühtlasi rohkesti polüfenoole, mis annab sellele märkimisväärse stabiilsuse, mida hindab ja väärtustab kaubandussektor.

— Happesus: kuni 0,7 °.

— Peroksiidarv: kuni 15 mEq O2/kg.

— Ultraviolettkiirguse absorbtsioon K 270: kuni 0,15.

— Niiskusesisaldus: kuni 0,1 %.

— Lisandid: kuni 0,1 %.

— Värvus varieerub vastavalt koristusperioodile ja asukohale omavalitsusüksuse sees kuldkollasest sügavroheliseni.

— Organoleptilised omadused: kaitstud päritolunimetusega „Montes de Toledo” õlid on keskmise kuni intensiivse puuviljasusega, milles esineb keskmiselt mõrkjaid ja teravaid noote.

3.3. Tooraine (üksnes töödeldud toodete puhul):

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas

—

3.6. Erieeskirjad viilutamise, riivimise, pakendamise jm kohta:

— Õli ladustatakse kontrolliasutuse registreeritud pressimis- ja villimisettevõtetes, kus on õli optimaalseks säilitamiseks vajalikud seadmed.

— Villijad peavad tagama, et kaitstud päritolunimetusega õlid villitakse muudest õlidest eraldi. Samuti peavad villijal olema tüübikinnitusega süsteemid õlide mõõtmiseks.

— Õli tuleb villida klaasist, kaetud metallist, polüetüleentereftalaadist või klaasistatud keraamilistesse nõudesse.

3.7. Erieeskirjad märgistamise kohta:

Kõikidel märgistel peab olema päritolunimetuse logo ja märge „Denominación de Origen „Montes de Toledo” ”.

Kaitstud päritolunimetusega õlide müügipakenditel on kontrolliasutuse väljastatud garantiipitser, märgis või nummerdatud lisamärgis, nii et neid ei oleks võimalik uuesti kasutada.

4. Geograafilise piirkonna lühikirjeldus:

Piirkond asub Castilla-La Mancha autonoomses piirkonnas, hõlmates Toledo provintsi edelaosa ja Ciudad Reali loodeosa omavalitsusüksusi. Piirkonna keskteljeks on Montes de Toledo mäestik.

Geograafiline tootmispiirkond koosneb 128 omavalitsusüksusest, mis asuvad Toledo ja Ciudad Reali provintsis. Kõnealustest omavalitsusüksustest 106 asuvad Toledo ja 22 Ciudad Reali provintsis.

Toledo provintsi omavalitsusüksused:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos and Yuncos.

Ciudad Reali provintsi omavalitsusüksused:

Alcoba, Anchuras, Arroba de los Montes, Cortijos (Los), El Robledo, Fernancaballero, Fontanarejo, Fuente el Fresno, Herencia, Horcajo de los Montes, Labores (Las), Luciana, Malagón, Navalpino, Navas de Estena, Picón, Piedrabuena, Porzuna, Puebla de Don Rodrigo, Puertolápice, Retuerta del Bullaque ja Villarrubia de los Ojos.

5. Seos geograafilise piirkonnaga:

5.1. Geograafilise piirkonna eripära:

Kaitstud päritolunimetusega õlide tootmiseks ette nähtud oliivide tootmispiirkond asub Montes de Toledo mäestikus.

Montes de Toledo on suhteliselt madal mägine ala, kus esineb ka ulatuslikke tasandikke.

Õhutemperatuurid on üsna rõhutatult iseloomulikud mandrilisele kliimale.

Aasta keskmine sademete hulk jääb vahemikku 400–600 mm, kusjuures talv on kõige niiskem aastaaeg.

5.2. Toote eripära:

Üksnes sordist „Cornicabra” valmistatud oliiviõli „Montes de Toledo” iseloomulikud omadused on järgmised.

— Kõrge oleiinhappe- ja madal linoolhappesisaldus.

— Kõrge polüfenoolisisaldus, mis annab tootele märkimisväärse stabiilsuse.

— Organoleptilised omadused: kõnealust sorti oliiviõlid mõjuvad suus äärmiselt kontsentreeritult, õlid on puuviljased ja aromaatsed ning maitsebuketis esineb keskmisel määral mõrkjaid ja teravaid noote.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Nii piirkonna pinnase- ja ilmastikutingimused kui ka töö, mida oliivikasvatajad on teinud arvukate sugupõlvede vältel, on aidanud kaasa looduslikule valikule, mille kohaselt on oliivisort „Cornicabra” piirkonnas kasvatamiseks kõige sobivam ning ühtlasi ainus sort, mida kasutatakse oliiviõli „Montes de Toledo” valmistamiseks.

Geoloogiliste ja pinnasele omaste tingimuste vahelise seose puhul väärib märkimist, kuidas piirkonna üldiselt väheviljakas pinnas on jätnud oma märgi pidevat koormust taluvale viljale ning kuidas kõnealused tegurid on omakorda toiminud loodusliku valikuna, mis põhjustab toote eristumist.

Sort „Cornicabra” ja piirkonna erilised pinnase- ja ilmatikutingimused annavad õlile iseloomulikud füüsikalis-keemilised ja organoleptilised omadused, mida on kirjeldatud punktis 4.2.

Viide spetsifikaadi avaldamisele

Põllumajandusministeeriumi 15. juuni 2007. aasta otsus, millega kiidetakse heaks kaitstud päritolunimetuse „Montes de Toledo” spetsifikaadi muutmistaotlus (Resolución de 15 de junio de 2007, de la Consejería de Agricultura, por la que se adopta decisión favorable sobre solicitud de modificación del pliego de condiciones de la Denominación de Origen Protegida Montes de Toledo).

Castilla-La Mancha ametlik väljaanne nr 142, 6. juuli 2007 (D.O.C.M. no 142 de 6 de julio de 2007).

Spetsifikaat on avaldatud otsuse lisana.

Selle sisuga saab tutvuda järgmisel veebisaidil:

http://docm.jccm.es/portaldocm/verDiarioAntiguo.do?ruta=2007/07/06

Resolución de 15 de junio de 2007, Consejería de Agricultura por la que se adopta decisión favorable sobre solicitud de modificacion de pliego de condiciones de la Denominación de Origen Protegida Montes de Toledo. d.o.c.m. no 142 de 6 de julio de 2007. pág. 18173